pythainlp/thai-wiki-dataset-v4 huggingface dataset:
ตำบลเจ็ดเสมียน

เจ็ดเสมียน เป็นตำบลหนึ่งในอำเภอโพธาราม จังหวัดราชบุรี อยู่ห่างจากอำเภอเมืองราชบุรี จังหวัดราชบุรีประมาณ 13 กิโลเมตร และห่างจากที่ว่าการอำเภอโพธารามประมาณ 7 กิโลเมตร
ประวัติ.
หน่วยงานส่วนท้องถิ่นในท้องที่ตำบลเจ็ดเสมียนคือเทศบาลตำบลเจ็ดเสมียน แรกเริ่มก่อตั้งตามประกาศกระทรวงลงวันที่ 14 ตุลาคม พ.ศ. 2506 โดยจัดตั้งท้องถิ่นหมู่ที่ 1, 2, 3 และ 6 ตำบลเจ็ดเสมียน ขึ้นเป็น สุขาภิบาลเจ็ดเสมียน โดยให้มีผลตั้งแต่วันที่ 29 ตุลาคม ปีเดียวกัน
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับเมื่อวันที่ 25 พฤษภาคม 2542 สุขาภิบาลเจ็ดเสมียนจึงเปลี่ยนแปลงฐานะเป็น เทศบาลตำบลเจ็ดเสมียน นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
วันที่ 24 กันยายน พ.ศ. 2547 ได้มีประกาศกระทรวงมหาดไทย เรื่อง การยุบรวมองค์การบริหารส่วนตำบลกับเทศบาล โดยยุบองค์การบริหารส่วนตำบลเจ็ดเสมียน (พื้นที่หมู่ 4 บ้านสนามชัย และหมู่ 5 บ้านคลองมะขาม) มารวมกับพื้นที่เทศบาลตำบลเจ็ดเสมียน ตามเจตนารมณ์ของประชาชนในพื้นที่
ข้อมูลทั่วไป.
ตำบลเจ็ดเสมียน ประชากรส่วนใหญ่ประกอบอาชีพเกษตรกรรม โดยมีพื้นที่เพาะปลูกอยู่โดยรอบชุมชน พืชที่ปลูก ได้แก่ ข้าว อ้อย มะขามเทศมัน เลี้ยงสัตว์ และพืชอื่น ๆ นอกจากนั้นการประกอบอาชีพภายในชุมชน ได้แก่ การค้าและอุตสาหกรรม ด้านการค้าขนาดเล็กถึงปานกลาง ส่วนใหญ่เป็นการทำโรงงานทำหัวผักกาดเค็ม (หัวไชโป๊) เป็นกิจการที่ทำต่อเนื่องกันมาทำชื่อเสียงให้แก่ชุมชนพอสมควร ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
ตำบลเจ็ดเสมียนแบ่งเขตการปกครองออกเป็น 6 หมู่บ้าน
ประชากร.
ตำบลเจ็ดเสมียนมีจำนวนประชากรทั้งหมด 5,743 คน โดยแยกได้ดังนี้
เทศบาลตำบลหนองโพ

เทศบาลตำบลหนองโพ เป็นองค์กรปกครองส่วนท้องถิ่นแห่งหนึ่งในตำบลหนองโพ อำเภอโพธาราม จังหวัดราชบุรี อยู่ห่างจากอำเภอเมืองราชบุรี จังหวัดราชบุรี ประมาณ 25 กิโลเมตร และห่างจากที่ว่าการอำเภอโพธารามประมาณ 10 กิโลเมตร มีลักษณะเป็นชุมชนที่หนาแน่น
ประวัติ.
ตำบลหนองโพ อยู่ในเขตของอำเภอโพธาราม เป็นตำบลเก่าแก่ ในปี พ.ศ. 2501 ได้จัดตั้ง"องค์การบริหารส่วนตำบลหนองโพ อำเภอโพธาราม จังหวัดราชบุรี"ขึ้น ในท้องที่ตำบลหนองโพ เพื่อการรักษาความสงบเรียบร้อยของประชาชน
ต่อมาเมื่อท้องถิ่นหมู่ที่ 1 บางส่วน หมู่ที่ 2 บางส่วน หมู่ที่ 3 บางส่วน และหมู่ที่ 4 เต็มพื้นที่ ของตำบลหนองโพ อำเภอโพธาราม ซึ่งอยู่ในเขตขององค์การบริหารส่วนตำบลหนองโพ อำเภอโพธาราม ซึ่งมีสภาพยกฐานะขึ้นเป็นสุขาภิบาลได้ จึงได้ยุบองค์การบริหารส่วนตำบลหนองโพ อำเภอโพธาราม จังหวัดราชบุรี และยกฐานะท้องถิ่นหมู่ที่ 1 บางส่วน หมู่ที่ 2 บางส่วน หมู่ที่ 3 บางส่วน และหมู่ที่ 4 เต็มพื้นที่ ของตำบลหนองโพ ขึ้นเป็น สุขาภิบาลหนองโพ อำเภอโพธาราม จังหวัดราชบุรี ตามประกาศกระทรวงลงวันที่ 1 กุมภาพันธ์ พ.ศ. 2506 โดยให้มีผลตั้งแต่วันที่ 19 กุมภาพันธ์ ปีเดียวกัน โดยครอบคลุมพื้นที่บางส่วนของตำบลหนองโพ อำเภอโพธาราม นับเป็นสุขาภิบาลลำดับที่ 2 ของอำเภอ
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลหนองโพ จึงเปลี่ยนแปลงฐานะเป็นเทศบาลตำบลหนองโพ นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
อาณาเขตติดต่อ.
เทศบาลตำบลหนองโพ ตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การปกครอง.
เทศบาลตำบลหนองโพ ครอบคลุมพื้นที่บางส่วนของตำบลหนองโพ จัดตั้งตามพระราชบัญญัติลักษณะการปกครองส่วนท้องที่ พ.ศ. 2497 ได้แก่
ประชากร.
เทศบาลตำบลเหนองโพ มีจำนวนประชากร ทั้งหมด 3,932 คน โดยแยกได้ดังนี้
ตำบลบ้านเลือก

บ้านเลือก เป็นตำบลหนึ่งในอำเภอโพธาราม จังหวัดราชบุรี อยู่ห่างจากอำเภอเมืองราชบุรี จังหวัดราชบุรีประมาณ 26 กิโลเมตร และห่างจากที่ว่าการอำเภอโพธารามประมาณ 4.2 กิโลเมตร 
ประวัติ.
หน่วยงานส่วนท้องถิ่นในท้องที่ตำบลบ้านเลือกคือเทศบาลตำบลบ้านเลือก เป็นเทศบาลขนาดกลาง แรกเริ่มก่อตั้งตามประกาศกระทรวงลงวันที่ 4 มีนาคม พ.ศ. 2514 โดยจัดตั้งท้องถิ่นตำบลบ้านเลือกทั้งตำบลขึ้นเป็น สุขาภิบาลบ้านเลือก โดยให้มีผลตั้งแต่วันที่ 20 เมษายน ปีเดียวกัน
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ พ.ศ. 2542 มีผลใช้บังคับเมื่อวันที่ 25 พฤษภาคม พ.ศ. 2542 สุขาภิบาลบ้านเลือกจึงเปลี่ยนแปลงฐานะเป็น เทศบาลตำบลบ้านเลือก นับตั้งแต่นั้นเป็นต้นมา ตามหลักการและเหตุผลการประกาศใช้พระราชบัญญัติฉบับนี้ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
ในปีเดียวกันก็มีกฎกระทรวง ฉบับที่ 437 (พ.ศ. 2542) ออกตามความในพระราชบัญญัติการผังเมือง พ.ศ. 2518 ให้ใช้บังคับผังเมืองรวมในท้องที่ตำบลสร้อยฟ้า ตำบลคลองตาคต ตำบลบ้านเลือก ตำบลโพธาราม ตำบลท่าชุมพล ตำบลบ้านฆ้อง ตำบลคลองข่อย และตำบลบ้านสิงห์ อำเภอโพธาราม จังหวัดราชบุรี เพื่อใช้เป็นแนวทางการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะ และสิ่งแวดล้อม
ข้อมูลทั่วไป.
ตำบลบ้านเลือกตั้งอยู่ในเขตอำเภอโพธาราม อยู่ใกล้กับสหกรณ์โคนมหนองโพในพระบรมราชูปถัมภ์ เกษตรกรส่วนใหญ่จึงประกอบอาชีพเลี้ยงโคนมและปลูกข้าวโพดฝักอ่อน ชุมชนทั้งหมด9ชุมชน ส่วนใหญ่มีเชื้อสายลาว มีชุมชนไทยพื้นถิ่น1ชุมชน คือ ชุมชนบ้านวัดพระศรีอารย์ และมีชุมชนชาวมอญ1ชุมชนคือชุมชนบ้านหุบมะกล่ำ มีวัดอยู่มากมายหลายวัด เป็นที่ยึดเหนี่ยวจิตใจ เช่น วัดโบสถ์ วัดพระศรีอารย์ วัดบ้านเลือก วัดหนองรี วัดหุบมะกล่ำ พืชท้องถิ่นที่เป็นสัญลักษณ์ของวัดโบสถ์ คือ ข้าวโพดแปดแถว
ปืนพกมาคารอฟ

มาคารอฟ ("Pistolet Makarova", literally "Makarov's Pistol") เป็นปืนพกกึ่งอัตโนมัติชนิดหนึ่งของสหภาพโซเวียต และใช้มาจนถึงยุคของประเทศรัสเซีย ถูกออกแบบโดยนิโคไล ฟยูโดโรวิช มาคารอฟ เมื่อปี ค.ศ. 1948 และเริ่มประจำการเป็นอาวุธประจำกายหลักของกองทัพสหภาพโซเวียต ในปี ค.ศ. 1951
การใช้งานและรุ่น.
ปืนสั้นมาคารอฟนั้น ผลิตเพื่อใช้ประจำการในประเทศคอมมิวนิสต์ในช่วงสงครามเย็น และปืนสั้นมาคารอฟ ยังมีประเทศที่ผลิตปืนชนิดนี้อีกด้วย เช่น เยอรมนีตะวันตก บัลแกเรีย และจีน
รุ่นที่เป็นที่รู้จักกันมากที่สุด และแพร่หลายมากที่สุด คือรุ่น พีเอ็มเอ็ม (PMM) (Pistolet Makarova Modernizirovannyy or Modernised Makarov pistol) ผลิตจากปืนรุ่นเดิมในปี ค.ศ. 1990 โดยทีมงานที่ผลิตปืนชนิดนี้ชุดเดิมจากปืนรุ่นต้นฉบับ ปืนสั้นมาคารอฟรุ่นต้นฉบับนั้นบรรจุกระสุนได้ 8 นัด ส่วน PMM บรรจุกระสุนได้ 12 นัด พีเอ็มเอ็มนั้นใช้กระสุน 9.2x18 มิลลิเมตร
อีกรุ่นคือรุ่น ไบกัน ออกแบบในปี ค.ศ. 1962 หลังจากปืนมาคารอฟรุ่นเดิมใช้การได้ผล จึงผลิตปืนชนิดนี้ออกมาเป็นรุ่นดังกล่าว และปืนรุ่นนี้ที่เป็นรุ่นสำหรับที่ใช้ในกีฬายิงปืนคือ Bikan-442 โดยไบกันนั้นใช้กระสุน .380 เอซีพี
พัก โช-อา

พัก โช-อา (เกิด 6 มีนาคม ค.ศ. 1990) หรือรู้จักในชื่อ โชอา เป็นนักร้อง นักแสดงชาวเกาหลีใต้ เป็นที่รู้จักกันในฐานะอดีตสมาชิกวงเอโอเอ ซึ่งเปิดตัวเมื่อปี ค.ศ. 2012 ภายใต้สังกัดเอฟเอ็นซีเอนเตอร์เทนเมนต์
ประวัติ.
เธอเกิดเมื่อวันที่ 6 มีนาคม ค.ศ. 1990 ที่อินช็อน ประเทศเกาหลีใต้ เธอเคยมีความฝันอยากเป็นนักร้องประจำมหาวิทยาลัย แต่บิดาของเธอคัดค้านไว้ อยากให้เธอประกอบธุรกิจมากกว่า เธอจบการศึกษาจากคณะบริหารธุรกิจ มหาวิทยาลัยอินฮา
เธอเคยประกวดเข้าเป็นศิลปินสังกัดเอสเอ็มเอนเตอร์เทนเมนต์ แต่ตกรอบ ต่อมาในปี ค.ศ. 2012 เธอได้พบกับจูเนียล นักแต่งเพลงชื่อดัง จูเนียลจึงชักชวนเธอเข้าสู่วงการ โดยเธอได้เป็นศิลปินสังกัดเอฟเอ็นซีเอนเทอร์เทนเมนท์ และเป็นสมาชิกวงเอโอเอ ต่อมาปี ค.ศ. 2017 เธอก็ออกจากวงการเนื่องจากเป็นโรคซึมเศร้า
พริสเรน

พริสเรน  เป็นเมืองและเทศบาลในเขตพริสเรนของคอซอวอ ตามการสำมะโนประชากรปี 2011 มีประชากรทั้งหมด 85,119 คน ในขณะที่เทศบาลมีประชากร 177,781 คน
พริสเรนตั้งอยู่ในลุ่มแม่น้ำพริสเรนบิสตริซาและตีนทิวเขาชาร์ในตอนใต้ของคอซอวอ ตัวเมืองมีด้านข้ามประเทศกับอัลเบเนียและมาซิโดเนียตอนเหนืออยู่
ตามถนน เมืองนี้ห่างจากสกอเปีย ทางตะวันตกเฉียงเหนือ, จากพริสตีนา ทางใต้ และจากติรานา ทางตะวันออกเฉียงเหนือ
กงซาลู แกดึช

กงซาลู มานูแวล กังชีญู แกดึช (เกิดวันที่ 29 พฤศจิกายน ค.ศ. 1996) เป็นนักฟุตบอลชาวโปรตุเกส ปัจจุบันเล่นในตำแหน่งปีก ให้กับวุลเวอร์แฮมป์ตันวอนเดอเรอส์ สโมสรในพรีเมียร์ลีก และทีมชาติโปรตุเกส
แกดึชเริ่มต้นอาชีพนักฟุตบอลที่ไบฟีกา โดยเปิดตัวกับทีมสำรองในเดือนเมษายน ค.ศ. 2014 และเปิดตัวกับทีมหลักในอีกหกเดือนถัดมา หลังจากทำประตูได้ 11 ประตูใน 68 นัดตลอดการแข่งขันทั้งหมด เขาก็ย้ายไปยังปารีแซ็ง-แฌร์แม็งด้วยค่าตัว 30 ล้านยูโรในเดือนมกราคม ค.ศ. 2017 และเล่นให้กับสโมสรนี้เพียง 13 นัด จากนั้นถูกยืมตัวไปเล่นให้กับบาเลนเซียก่อนที่จะย้ายไปร่วมสโมสรนี้ถาวรด้วยค่าตัว 40 ล้านยูโรในเดือนสิงหาคม ค.ศ. 2018
แกดึชลงเล่นมากกว่า 50 ครั้งให้กับทีมชาติโปรตุเกสระดับเยาวชนตั้งแต่รุ่นอายุไม่เกิน 15 ปี มาจนถึงรุ่นอายุไม่เกิน 23 ปี จนกระทั่งได้ลงสนามกับทีมชาติชุดใหญ่ในเดือนพฤศจิกายน ค.ศ. 2015 ขณะมีอายุเพียง 18 ปี เขาเป็นส่วนหนึ่งของทีมที่แข่งขันฟุตบอลโลก 2018 และฟุตบอลชิงแชมป์แห่งชาติยุโรป 2020 เขายังทำประตูในยูฟ่าเนชันส์ลีก 2019 รอบชิงชนะเลิศ ช่วยให้ทีมชนะเลิศเป็นสมัยแรก
ดับเบิลเอ

ดับเบิลเอ (มักเขียนว่า AA) เป็นกลุ่มศิลปินจากประเทศเกาหลีใต้ ก่อตั้งโดย เปิดตัวครั้งแรกเมื่อวันที่ 4 พฤศจิกายน 2011 ปัจจุบันประกอบด้วยสมาชิกคือ อูซัง, อาอูรา, คิมชิ, โฮอิก, จินฮง
มุกดาวัน สันติพอน

มุกดาวัน สันติพอน  เป็นนักร้องหญิงชาวลาว มีชื่อเสียงจากผลงานเพลง "เอิ้นอ้ายใส่หม้อนึ่ง" และ "มนต์ฮักบ่าวเมืองวัง" “เสียงแคนแทนใจ“
ประวัติ.
เกิดเมื่อวันที่ 6 มิถุนายน พ.ศ. 2540 ที่ บ้านธาตุอีงฮัง นครไกสอน พมวิหาน แขวงสุวรรณเขต ประเทศลาว ในครอบครัวที่ทำอาชีพทำนา แต่เมื่อยามครอบครัวว่างจากการทำนา ก็จะตระเวนรับจ้างร้องเพลง โดยที่บิดาของเธอมีวงดนตรีอยู่วงหนึ่ง วงดนตรีอิเล็กโทน กล้วยสุกเขียว โดยทั้งวงมีรายได้จากการตระเวนร้องเพลงคืนละ 5 แสนกีบ
วงการบันเทิง.
มุกดาวัน สันติพอน เริ่มร้องเพลงจากการสอนของบิดา และเรียนการลำกลอนจาก อาจารย์ดอกเพ็ด แดนจำพอน เธอเริ่มประกวดร้องเพลงตั้งแต่อายุได้ 5 ปี ในระหว่างที่เธอร้องเพลงประกวดนี้ ได้รับรางวัลบ้าง ไม่ได้รับรางวัลบ้าง และเธอยังเป็นสมาชิกของคณะศิลป์สโมสรวัฒนธรรมบรรดาเผ่าแขวงสุวรรณเขต ตำแหน่งน้กร้อง-หมอลำ เธอเคยเดินทางไปแสดงในนามแขวงสุวรรณเขต ทั้งในและต่างประเทศ
ขณะที่มุกดาวันศึกษาอยู่ที่ชั้นประถมศึกษาปีที่ 3 เธอได้ออกอัลบั้มเพลง "ไหวบ่พ่อ" สังกัดค่ายเพลงลาวเดอมิวสิค ซึ่งได้รับความนิยมในระดับหนึ่ง ต่อมาเมื่อเธอกำลังศึกษาอยู่ชั้นมัธยมศึกษาปีที่ 2 เธอได้ออกอัลบั้ม "บ่าวท่าแขก-สาวสะหวัน" มีเพลงดังจากอัลบั้มนี้เช่น “บ่าวท่าแขก สาวสะหวัน” "ถามข่าวบ่าวมัธยม" และ "เพิ่นมิมักข่อย" หลังจากนั้นเธอจึงตัดสินใจทำเพลงเอง ชุด มนต์ฮัก่าวเมืองวัง ผลงานที่ได้รับความนิยม “ เอิ้นอ้ายใส่หม้อหนึ้ง “ เสียงแคนแทนใจ “ มนต์ฮักบ่าวเมือวัง “ ในนามค่าย "กล้วยสุกเขียว" ซึ่งมาจากชื่อวงดนตรีของบิดา และเป็นผลงานสร้างชื่อ ให้ มุกดาวัน สันติพอน ได้รับรางวัล Lao music award 2014 ราวัล ดวงจำปา สาขา ศิลปินหญิงดีเด่น
เจ้าชายอัตสึโยชิ

เจ้าชายอัตสึโยชิ (1431-30 มีนาคม 1473) พระราชโอรสองค์ที่ 4 ใน จักรพรรดิอูดะ ที่ประสูติแต่ ฟุจิวะระ โนะ ทะเนะโกะ จักรพรรดิองค์ที่ 59 อีกทั้งยังเป็นพระราชอนุชาร่วมพระราชมารดาเดียวกับ จักรพรรดิไดโงะ จักรพรรดิองค์ที่ 60 โดยเจ้าชายอะสึโยชิมีพระชายาถึง 2 คนคือ เจ้าหญิงคินชิ พระขนิษฐาต่างพระมารดาและ ท่านหญิงอิเซะ อดีตพระสนมในจักรพรรดิอูดะ
ซึ่งพระธิดาของพระองค์คือ นะกะสึกะซะ เป็นกวีหญิงที่มีชื่อเสียงในช่วง ยุคเฮอัง ที่ประสูติแต่ท่านหญิงอิเซะ
หม่อมหลวงขวัญทิพย์ เทวกุล

หม่อมหลวงขวัญทิพย์ เทวกุล (เกิด 17 ตุลาคม พ.ศ. 2504) ชื่อเล่น คุณป้อม เป็นนักโภชนาการและผู้เชี่ยวชาญด้านอาหารไทย ที่มีชื่อเสียงจากการเป็นกรรมการรายการแข่งขันทำอาหาร "มาสเตอร์เชฟไทยแลนด์" ซึ่งออกอากาศทางช่อง 7 เอชดี เป็นที่จดจำจาก ท่าทางสุภาพ แต่เจ้าระเบียบทุกกระบวน โดยมีคำพูดติดปากในรายการ อาทิ "เตือนแล้วนะ" และ "แล้วมันจะทันไหม" นอกจากบทบาทในฐานะกรรมการแล้ว หม่อมหลวงขวัญทิพย์ยังมีความสามารถด้านดนตรีไทย โดยเฉพาะอย่างยิ่งการเล่นซอ, การขับร้องเพลง, การแสดง เคยแสดงละคร ละครเวที และภาพยนตร์หลายเรื่อง และเคยพากย์เสียงตัวละครในภาพยนตร์การ์ตูนด้วย ปัจจุบันหม่อมหลวงขวัญทิพย์และบุตรชายคนเล็กเปิดร้านอาหารชื่อ "ขวัญทิพย์ Kwantip - Samrub Thai Dining"
ประวัติ.
หม่อมหลวงขวัญทิพย์เกิดเมื่อวันที่ 17 ตุลาคม พ.ศ. 2504 เป็นธิดาคนสุดท้องของหม่อมราชวงศ์เทพยพงศ เทวกุล กับประเทือง เทวกุล ณ อยุธยา (สกุลเดิม ศิลปรัศมี) และเป็นนัดดา (หลานปู่) ในหม่อมเจ้าปรีดิเทพย์พงษ์ เทวกุล พระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการ กับหม่อมพุก เทวกุล ณ อยุธยา เป็นหลานย่าของหม่อมราชวงศ์สอางค์ เทวกุล (ราชสกุลเดิม ปราโมช) พระธิดาในพระวรวงศ์เธอ พระองค์เจ้าคำรบ กับหม่อมนุ่ม ปราโมช ณ อยุธยา
หม่อมหลวงขวัญทิพย์มีพี่สาว 2 คนและพี่ชาย 1 คนได้แก่
- หม่อมหลวงประทิ่นทิพย์ นาครทรรพ อดีตผู้จัดการโรงเรียนราชินี ปัจจุบันเป็นผู้จัดการมูลนิธิสายใจไทยฯ
- หม่อมหลวงปรางทิพย์ พรหมพจน์
- หม่อมหลวงเทวพร เทวกุล
หม่อมหลวงขวัญทิพย์เป็นลูกพี่ลูกน้องคนละย่า กับ หม่อมหลวงณัฏฐกรณ์ เทวกุล หรือคุณปลื้ม บุตรชายของ หม่อมราชวงศ์ปรีดิยาธร เทวกุล ซึ่งเป็นโอรสใน หม่อมเจ้าปรีดิเทพย์พงษ์ เทวกุล กับหม่อมแตงไทย เทวกุล ณ อยุธยา (สกุลเดิม เดชผล)
หม่อมหลวงขวัญทิพย์จบการศึกษาระดับประถมศึกษาจากโรงเรียนราชินีบน ระดับมัธยมศึกษาจากโรงเรียนจิตรลดา และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย ได้รับคัดเลือกเป็นนิสิตเก่าดีเด่น คณะรัฐศาสตร์ จุฬาลงกรณ์มหาวิทยาลัย ประจำปี พ.ศ.2564
หลังสำเร็จการศึกษา หม่อมหลวงขวัญทิพย์เข้าทำงานที่บริษัทล็อกซเล่ย์ ซึ่งไม่เกี่ยวข้องกับอาหารแต่อย่างใด ต่อมาสมรสและอาศัยอยู่กับสามีที่สหรัฐ มีบุตรด้วยกัน 3 คน เมื่ออายุ 44 ปี ได้หย่ากับสามีและเริ่มประกอบอาชีพเป็นเชฟเต็มตัว
หม่อมหลวงขวัญทิพย์เคยประกอบกิจการร้านอาหารมาก่อน แต่ภายหลังปิดกิจการไปเนื่องจากวิกฤตการณ์ทางการเมือง ปัจจุบันเป็นนักออกแบบอาหาร และเชฟ ทั้งยังเป็นที่ปรึกษาให้กับร้านอาหารทั้งในและต่างประเทศ และเป็นเจ้าของคอลัมน์ "สำรับ" ซึ่งเกี่ยวกับตำราอาหารไทยที่เขียนลงในนิตยสาร "พลอยแกมเพชร" โดยเขียนเกี่ยวกับตำรับอาหารไทยมาแล้ว 250 สูตร
หม่อมหลวงขวัญทิพย์มีชื่อเสียงจากการเป็นกรรมการในรายการ "มาสเตอร์เชฟไทยแลนด์" โดยวิจารณ์อาหารและควบคุมการทำอาหารของผู้เข้าแข่งขันด้วยท่าทีโผงผางและจริงจัง
ปัจจุบันหม่อมหลวงขวัญทิพย์ยังมีบทบาทเป็นผู้ดำเนินรายการทำอาหารทางยูทูบที่มีชื่อว่า "ครัวชั้นสูง" เป็นรายการสาธิตการประกอบอาหารที่เอื้อต่อการใช้ชีวิตในคอนโดมิเนียมที่ซึ่งผู้คนอาจจะคิดว่าไม่สะดวกต่อการประกอบอาหาร ให้กลายเป็นเรื่องง่าย
ผลงาน.
ยูทูบ.
ผู้ดำเนินรายการ "ครัวชั้นสูง"
ในคืนหนาว แสงดาวยังอุ่น

ในคืนหนาว แสงดาวยังอุ่น เป็นละครโทรทัศน์ไทย แนวโรแมนติก ดราม่า ที่มีการสืบสวนด้วย
ออกอากาศเป็นละครโทรทัศน์ครั้งแรกทางสถานีโทรทัศน์สีกองทัพบกช่อง 7เมื่อปี พ.ศ. 2561 ผลิตโดยบริษัท พอดีคำ เอ็นเทอร์เทนเม้นท์ จำกัดผู้จัดละครโดย ธงชัย ประสงค์สันติ และ มณีรัตน์ ประสงค์สันติ
จากบทประพันธ์โดย ศตรัศมิ์ และบทโทรทัศน์ของ ปณธี กำกับการแสดงโดย สยาม น่วมเศรษฐี นำแสดงโดย หลุยส์ เฮสดาร์ซัน,เซฟฟานี่ อาวะนิค,วรากร ศวัสกร,ปภาดา กลิ่นสุมาลย์,จักรพันธ์ วงศ์คณิต เริ่มออกอากาศเสนอเป็นตอนแรกเมื่อวันพุธ ที่ 5 ธันวาคม พ.ศ. 2561 และออกอากาศตอนสุดท้ายเมื่อวันพุธ ที่ 23 มกราคม พ.ศ. 2562 เวลา 20.20 น. ต่อจากละครเรื่อง พ่อมดเจ้าเสน่ห์ เป็นละครที่ถ่ายทำที่อำเภอเชียงคาน จังหวัดเลย
การคัดเลือกนักแสดงนั้น ที่เลือกคู่พระนาง หลุยส์กับเซฟฟานี่ ผู้กำกับให้เหตุผลว่า เลือกเซฟฟานี่รับบท หลิว-ลวิตา เป็นดารานางแบบชั้นแนวหน้าของไทย เพราะในเรื่องมีฉากบู๊ เซฟฟานี่ก็เป็นนักกีฬาอยู่แล้ว ส่วนพระเอก หลุยส์ รับบท ปวัตร เป็นนักเปียโน จึงต้องไปเรียนเปียโนเพิ่มเติม อีกทั้งทั้งคู่ยังเคยแสดงบทบู๊ด้วยกันในละครเรื่อง "หักลิ้นช้าง" จึงเข้าขากันได้
สุริยุปราคา 24 ตุลาคม พ.ศ. 2538

สุริยุปราคาเต็มดวงที่เกิดขึ้นในวันที่ 24 ตุลาคม พ.ศ. 2538 เป็นการที่ดวงจันทร์เคลื่อนเข้ามาบดบังดวงอาทิตย์ ทำให้เกิดเงามืดของดวงจันทร์บนพื้นโลก สุริยุปราคานี้สามารถมองได้ที่อิหร่าน อัฟกานิสถาน ปากีสถาน อินเดีย บังกลาเทศ เมียนมา กัมพูชา เวียดนาม มาเลเซีย อินโดนีเซีย ฟิลิปปินส์ และไทย ลาว จีน ตอนใต้ เกาหลีเหนือ เกาหลีใต้ และรอบมหาสมุทรแปซิฟิก
การสังเกต.
อินเดีย.
การสังเกตการณ์สุริยุปราคาเต็มดวงเกิดขึ้นในประเทศอินเดีย เมื่อเครื่องบินมิก 25 จากกองทัพอากาศอินเดีย และสามารถถ่ายภาพสุริยุปราคาซึ่งไกลได้ถึง 25 กิโลเมตร
ไทย.
สุริยุปราคาเต็มดวงที่เกิดขึ้นในวันที่ 24 ตุลาคม พ.ศ. 2538 ยังสามารถมองเห็นได้ในประเทศไทย ซึ่งในประเทศไทยสามารถมองเห็นสุริยุปราคาเต็มดวงครั้งนี้ในรอบ 40 ปีที่ผ่านมา (ก่อนหน้าเหตุการณ์นี้เกิดขึ้นในวันที่ 21 สิงหาคม พ.ศ. 2476) และเป็นสุริยุปราคาเต็มดวงครั้งล่าสุดที่สามารถมองเห็นได้ในประเทศไทย โดยจังหวัดที่เกิดสุริยุปราคาเต็มดวงได้ชัดเจนในขณะนั้นมี 11 จังหวัด ได้แก่ จังหวัดตาก จังหวัดกำแพงเพชร จังหวัดพิจิตร จังหวัดอุทัยธานี จังหวัดนครสวรรค์ จังหวัดลพบุรี จังหวัดเพชรบูรณ์ จังหวัดชัยภูมิ จังหวัดนครราชสีมา จังหวัดบุรีรัมย์ และจังหวัดสระแก้ว ซึ่งเห็นเต็มดวงนาน 1 นาที 52 วินาที ส่วนจังหวัดอื่นๆ จะเป็นสุริยุปราคาบางส่วน
นอกจากนี้ ยังเกิดปรากฏการณ์ "ลูกปัดเบลลี่" และแสงสว่างคล้ายหัวแหวนซึ่งเรียกว่าปรากฏการณ์ "ไดอมอนด์ริง" ซึ่งเกิดขึ้น 2-3 นาทีก่อนจะเกิดสุริยุปราคาเต็มดวง นอกจากนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา ได้เสด็จพระราชดำเนินทอดพระเนตรสุริยุปราคาเต็มดวง ณ จังหวัดนครราชสีมา อีกด้วย
วัฒนธรรมสมัยนิยม.
ฟิลล์ วิกเทเกอร์ ได้ประพันธ์หนังสือ "Eclipse of the Sun" และตีพิมพ์ในปี พ.ศ. 2540
ลำน้ำโพง

ลำน้ำโพง เป็นลำน้ำสาขาของลำเซบาย ซึ่งอยู่ในลุ่มแม่น้ำมูลในภาคตะวันออกเฉียงเหนือของประเทศไทย ความยาว 100 กิโลเมตร พื้นที่ลุ่มน้ำประมาณ 765.69 ตร.กม. หรือคิดเป็น 478,554 ไร่ ครอบคลุมพื้นที่จังหวัดยโสธร และบางส่วนของจังหวัดร้อยเอ็ด
เส้นทางแม่น้ำ.
ลำน้ำโพง มีต้นกำเนิดจากภูด่านฮัง บ้านโพง ตำบลห้องแซง อำเภอเลิงนกทา จังหวัดยโสธร ไหลผ่านอำเภอไทยเจริญ อำเภอกุดชุม อำเภอเมืองยโสธร อำเภอป่าติ้ว และไหลไปรวมกับลำเซบายที่บ้านกุดสำโรง ตำบลศรีฐาน อำเภอป่าติ้ว จังหวัดยโสธร มีความยาวประมาณ 106 กิโลเมตร ซึ่งใช้ประโยชน์เพื่อการเกษตรกรรมเป็นส่วนใหญ่
แหล่งกักเก็บน้ำที่สำคัญในลุ่มน้ำ.
ตั้งอยู่ที่บ้านศรีแก้ว ตำบลศรีแก้ว อำเภอเลิงนกทา จังหวัดยโสธร เป็นโครงการอันเนื่องมาจากพระราชดำริ ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระราชทานพระราชดำริ เมื่อปี พ.ศ. 2530 เพื่อช่วยเหลือราษฎรและพัฒนาภาคตะวันออกเฉียงเหนืออย่างต่อเนื่อง จึงเกิดโครงการน้ำพระทัยจากในหลวง หรือ โครงการอีสานเขียว กรมชลประทานจึงกำหนดโครงการอ่างเก็บน้ำห้วยโพงตอนบน ไว้ในแผนเร่งรัดก่อสร้างโครงการชลประทานขนาดกลางอีสานเขียว 
ต่อมาในปี พ.ศ. 2553 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทอดพระเนตร โครงการสาธิตการเกษตรแบบผสมผสาน มูลนิธิชัยพัฒนา บ้านกุดแห่ ตำบลกุดแห่ อำเภอเลิงนกทา จังหวัดยโสธร จึงมีพระราชดำริให้จัดหาน้ำเพิ่มเติมให้กับโรงเรียนตำรวจตระเวนชายแดนบ้านศรีสวัสดิ์ เพื่อใช้ทำการเกษตรและใช้ในกิจกรรมของโรงเรียน และให้จัดหาน้ำให้ราษฎรบ้านศรีสวัสดิ์ จึงดำเนินการตรวจสอบพื้นที่เพื่อก่อสร้างอ่างเก็บน้ำห้วยโพงตอนบน และในปี พ.ศ. 2557-2559 มีการก่อสร้างทำนบดินพร้อมอาคารประกอบ สามารถเก็บกักน้ำได้ 12.4 ล้านลูกบาศก์เมตร ปัจจุบันอยู่ระหว่างการก่อสร้างระบบส่งน้ำ เมื่อการดำเนินการแล้วเสร็จจะสามารถส่งน้ำสนับสนุนพื้นที่เพาะปลูกได้ 5,900 ไร่ และพื้นที่เพาะปลูกพืชไร่ในฤดูแล้ง ประมาณ 700 ไร่
ลำน้ำยัง

ลำน้ำยัง หรือ ลำพะยัง เป็นลำน้ำสาขาซึ่งอยู่ในลุ่มแม่น้ำชีในภาคตะวันออกเฉียงเหนือของประเทศไทย ครอบคลุมพื้นที่จังหวัดกาฬสินธุ์ จังหวัดร้อยเอ็ด และบางส่วนของจังหวัดยโสธร
เส้นทางแม่น้ำ.
ลำน้ำยัง มีต้นกำเนิดมาจากเทือกเขาภูพานที่ลำพะยังตอนบน บ้านน้ำปุ้น ตำบลภูแล่นช้าง อำเภอนาคู บ้านดงหมู ตำบลคุ้มเก่า อำเภอเขาวง จังหวัดกาฬสินธุ์ ซึ่งเป็นสันปันน้ำของลุ่มน้ำชีกับลุ่มน้ำสงคราม ไหลผ่านอำเภอนาคู อำเภอห้วยผึ้ง อำเภอเขาวง อำเภอกุฉินารายณ์ จังหวัดกาฬสินธุ์ อำเภอโพนทอง อำเภอเมยวดี อำเภอเสลภูมิ จังหวัดร้อยเอ็ด และไหลมามาบรรจบกับแม่น้ำชีที่บ้านแจ้งน้อย ตำบลค้อเหนือ อำเภอเมืองยโสธร จังหวัดยโสธร รวมระยะทาง 225 กิโลเมตร มีพื้นที่ลุ่มน้ำ 4,134.31 ตร.กม. หรือ 2,583,945 ไร่ ครอบคลุมพื้นที่จังหวัดกาฬสินธุ์ จังหวัดร้อยเอ็ด และบางส่วนของจังหวัดยโสธร
แหล่งกักเก็บน้ำที่สำคัญของลุ่มน้ำ.
เมื่อวันที 25 พฤศจิกายน พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินเยี่ยมราษฎรบ้านกุดสิม ตำบลคุ้มเก่า อำเภอเขาวง จังหวัดกาฬสินธุ์ และเสด็จพระราชดำเนินทอดพระเนตร สภาพภูมิประเทศลำพะยังที่บ้านกุดตอแก่น และที่บริเวณอ่างเก็บน้ำห้วยสายนาเวียง ตำบลคุ้มเก่า อำเภอเขาวง จังหวัดกาฬสินธุ์ ได้พระราชทานพระราชดำริให้กรมชลประทานพิจารณาวางโครงการ และก่อสร้างอ่างเก็บน้ำลำพะยังตอนบน (ห้วยวังคำ) บ้านดงหมู ตำบลคุ้มเก่า บ้านนาวี ตำบลสงเปลือย อำเภอเขาวง เพื่อช่วยเหลือราษฎรในเขตพื้นที่ดังกล่าว ให้มีน้ำใช้ทำการเกษตรและอุปโภคบริโภคตลอดปี นอกจากนี้ยังสามารถบรรเทาอุทกภัย ในพื้นที่ตอนล่างได้อีกส่วนหนึ่ง และเมื่อวันที่ 16 พฤศจิกายน พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระราชทานพระราชดำริให้กรมชลประทานพิจารณาดำเนินการเกี่ยวกับ โครงการพัฒนาลุ่มน้ำพะยังตอนบน อำเภอเขาวง จังหวัดกาฬสินธุ์ ที่กรมชลประทานได้ก่อสร้างเขื่อนเก็บกักน้ำขนาดความจุ 3.5 ล้านลูกบาศก์เมตร พร้อมอาคารประกอบเสร็จ
รักปรุงรส

รักปรุงรส เป็นละครโทรทัศน์และเป็นละครซิทคอมอารมณ์ดี เป็นละครแนวโรแมนติก, คอมเมดี ออกอากาศเป็นละครโทรทัศน์ครั้งแรกเมื่อในปี พ.ศ. 2561 ออกอากาศทางสถานีโทรทัศน์สีกองทัพบกช่อง 7 ผลิตโดยบริษัท เฮาส์ ออฟ มรรค จำกัดผู้จัดละครโดย สันติสุข พรหมศิริ บทประพันธ์โดย ดอกแก้ว และบทโทรทัศน์ของ จอมใจ, ชัยรัตน์ กำกับการแสดงโดย ภูมิภัทร สังวาลย์วรกุล นำแสดงโดย ณทรรศชัย จรัสมาส, อังคณา วรรัตนาชัย, สันติราษฎร์ กุลนพเกียรติ, ปริตา ไชยรักษ์, ณัฐชนน ภูวนนท์, กัญญารัตน์ พงศ์กัมปนาท และนักแสดงร่วมอีกคับคั่งออกอากาศทุกเช้าวันเสาร์-อาทิตย์ เวลา 09.00 น. เริ่มเสนอตอนแรกวันอาทิตย์ที่ 1 กรกฎาคม พ.ศ. 2561 และออกอากาศตอนสุดท้ายวันเสาร์ที่ 1 กันยายน พ.ศ. 2561 ต่อจากละครเรื่อง คลื่นผีป่วน
ดับเบิลยูดับเบิลยูอี 24/7 แชมเปียนชิป

ดับเบิลยูดับเบิลยูอี 24/7 แชมเปียนชิป (WWE 24/7 Championship) เป็นเข็มขัดแชมป์มวยปล้ำอาชีพของสมาคมในอเมริกาอย่าง WWE เป็นแชมป์ที่สามารถป้องกันได้ทุกค่ายของ WWE ทั้ง Raw, SmackDown, 205 Live, NXT และ NXT UK สถาปนาโดย Mick Foley ในวันที่ 20 พฤษภาคม ค.ศ. 2019 ตอนของ "Monday Night Raw" ซึ่งแชมป์คนแรกคือ Titus O'Neil
การแข่งขันชิงแชมป์นี้มีการแข่งขันกันภายใต้กฎที่คล้ายคลึงกับแชมป์ WWE Hardcore Championship ซึ่งครั้งหนึ่งเคยมี "กฏ 24/7" แชมป์นี้สามารถป้องกันได้ทุกวันทุกเวลาและทุกสถานที่ตราบใดที่มีกรรมการนักมวยปล้ำทุกคนจึงทำทุกวิถีทางเพื่อให้ได้ครอบครองเข็มขัดเส้นนี้
สถิติการครองแชมป์.
As of 06, 2025.
สวนสาธารณะพญาแถน

สวนสาธารณะพญาแถน หรือ สวนพญาแถน เป็นสวนสาธารณะใจกลางเมืองยโสธร ถนนแจ้งสนิท ตำบลในเมือง อำเภอเมืองยโสธร จังหวัดยโสธร ติดกับลำน้ำกว้างมีเนื้อที่ 18 ไร่ 2 งาน 57 ตารางวา
ความสำคัญ.
เทศบาลเมืองยโสธรได้มีมติกำหนดให้สวนสาธารณะพญาแถนเป็นสวนสาธารณะประจำเมืองยโสธร เป็นสถานที่พักผ่อนหย่อนใจของชาวเมือง ตลอดจนสถานที่จัดงานบุญบั้งไฟประจำปี (พญาแถนเป็นชื่อของเทพเจ้าแห่งฝนตามความเชื่อของชาวอีสานว่า เมื่อถึงเดือนหกอันเป็นต้นฤดูฝน จะต้องทำบั้งไฟจุดขึ้นไปบนท้องฟ้า เพื่อถวายบูชาพญาแถน และจะทำให้ฝนจะได้ตกต้องตามฤดูกาล) นอกจากนี้ยังใช้เป็นสถานที่จัดงานแข่งเรือสั้นประจำปี และเทศกาลมหาสงกรานต์อีกด้วย
สภาพบริเวณโดยรอบ.
สวนสาธารณะพญาแถน จะประกอบด้วยสวนไม้ดอกไม้ประดับ สังคีตศาลา (เวทีการแสดงกลางแจ้ง) สนามเด็กเล่น และสวนสุขภาพ เมื่อปี พ.ศ. 2525 สวนสาธารณะแห่งนี้ยังได้รับรางวัลสวนสาธารณะดีเด่น ประจำภาค 3 ของสภาสังคมสงเคราะห์แห่งประเทศไทยอีกด้วย
วิมานพญาแถน

วิมานพญาแถน เป็นสถานที่พักผ่อนหย่อนใจของจังหวัดยโสธร ตั้งอยู่ริมฝั่งลำน้ำทวนฝั่งขวา ถนนมงคลบูรพา ตำบลในเมือง อำเภอเมืองยโสธร จังหวัดยโสธร เป็นแหล่งท่องเที่ยวเชิงวัฒนธรรมและเชิงนิเวศ และใช้เป็นแหล่งเรียนรู้และพิพิธภัณฑ์กลางแจ้ง โดยจังหวัดยโสธรได้นำเอาแนวคิดทั้งด้านการตลาดและนโยบายด้านการส่งเสริมการท่องเที่ยววิถีไทยให้มีศักยภาพในการแข่งขัน จึงได้ให้ความสำคัญกับการพัฒนาแหล่งท่องเที่ยวเกี่ยวกับวัฒนธรรมและประเพณีของชาวอีสาน ซึ่งการก่อสร้างวิมานพญาแถนได้เชื่อมโยงกับงานประเพณีที่สำคัญของจังหวัดยโสธร คือ ประเพณีบุญบั้งไฟซึ่งเป็นประเพณีขอฝนให้ตกตามฤดูกาลเพื่อให้เกิดความอุดมสมบูรณ์ ส่งผลให้เกษตรกร ชาวไร่ ชาวนา ได้มีน้ำเพื่อทำการเกษตรกรรมอย่างพอเพียง
ประวัติ.
จังหวัดยโสธรเป็นจังหวัดที่มีประเพณีการปฏิบัติสืบเนื่องกันมาอย่างยาวนาน โดยเฉพาะประเพณีที่เกี่ยวข้องกับศาสนา ความเชื่อ และวิถีชีวิตของชาวยโสธร ซึ่งมีความเชื่อว่าโลกนั้นประกอบด้วย โลกมนุษย์ โลกเทวดา และโลกบาดาล โดยโลกมนุษย์อยู่ภายใต้อิทธิพลของโลกเทวดาซึ่งชาวอีสานเรียกเทวดาว่า พญาแถน ซึ่งพญาแถนมีอิทธิพลต่อ ฝน ฟ้า ลม หากมนุษย์ทำให้พญาแถนโปรดปรานหรือพอใจ ก็จะบันดาลให้ฝนตกต้องตามฤดูกาล จึงเกิดพิธีการบูชาพญาแถนโดยการใช้บั้งไฟ เพื่อแสดงการเคารพและเป็นการขอฝนจากพญาแถน อันเป็นที่มาของประเพณีบุญบั้งไฟจังหวัดยโสธรอันโด่งดัง จากตำนานเรื่องเล่าอันถือว่ามีความสำคัญต่อจังหวัดยโสธรดังกล่าวข้างต้น จังหวัดยโสธรจึงจัดสร้าง “วิมานพญาแถน” ขึ้นบริเวณลำทวนเพื่อใช้เป็นสถานที่ที่แสดงถึงวัฒนธรรมประเพณีของจังหวัด เป็นแหล่งท่องเที่ยวและแหล่งเรียนรู้ที่สำคัญของจังหวัด ซึ่งภายในวิมานพญาแถนนั้นประกอบไปด้วยสิ่งก่อสร้างที่สะท้อนถึงตำนานบุญบั้งไฟของยโสธร จึงจัดสร้าง วิมานพญาแถน ขึ้นบริเวณลำทวนเพื่อใช้เป็นสถานที่ที่แสดงถึงวัฒนธรรมประเพณีของจังหวัด เป็นแหล่งท่องเที่ยวและแหล่งเรียนรู้ที่สำคัญของจังหวัดอโดยเริ่มก่อสร้างวิมานพญาแถน มาตั้งแต่สมัย นายวันชัย อุดมสิน อดีตผู้ว่าราชการจังหวัดยโสธรและอดีตรองอธิบดีกรมการปกครอง ได้เริ่มดำเนินการเป็นครั้งแรก ต่อมาเมื่อนายพีรพันธุ์ พาลุสุข รัฐมนตรีว่าการกระทรวงวิทยาศาสตร์ฯ ขณะนั้น ได้จัดสรรงบประมาณจากกลุ่มจังหวัดคือ ยโสธร อุบลราชธานี ศรีสะเกษ และอำนาจเจริญ มาดำเนินการก่อสร้าง เป็นช่วงๆ ปี คาดว่าจะใช้งบทั้งสิ้นประมาณ 200 ล้านบาท เป้าหมายเพื่อพัฒนาให้เป็นแหล่งท่องเที่ยวแห่งใหม่ในกลุ่มจังหวัด
สัญลักษณ์ของวิมานพญาแถน.
พิพิธภัณฑ์พญาคันคาก.
อาคารพญาคันคากที่เป็นจุดสนใจของนักท่องเที่ยวนั้น สร้างขึ้นเป็นรูปร่างพญาคันคาก มีความสูง 19 เมตร พื้นที่รวม 835 ตารางเมตร งบประมาณการก่อสร้าง 18.97 ล้านบาท ภายในอาคารประกอบด้วยพื้นที่จัดนิทรรศการจำนวน 5 ชั้น ได้แก่
พิพิธภัณฑ์พญานาค.
สร้างทอดยาวริมฝั่งลำน้ำทวน ด้านทิศเหนือของพิพิธภัณฑ์พญาคันคาก อาคารกว้าง 12.50 เมตร ยาว 99 เมตร สูง 15-16 เมตร งบประมาณการก่อสร้าง 45 ล้านบาท มีแหล่งเรียนรู้ภายในอาคาร 5 โซน ดังนี้
กลิ่นกาสะลอง

กลิ่นกาสะลอง เป็นละครโทรทัศน์แนวย้อนยุค ชีวิต และรักในปี พ.ศ. 2562 ดัดแปลงจากนวนิยายชื่อเดียวกันของเนียรปาตี ผลิตโดย บริษัท ฟิลกู๊ด เอ็นเตอร์เทนเม้นต์ จำกัด บทโทรทัศน์โดย ปารดา กันตพัฒนกุล กำกับการแสดงโดย สันต์ ศรีแก้วหล่อ นำแสดงโดย เจมส์ มาร์ และ อุรัสยา เสปอร์บันด์ ออกอากาศทุกวันจันทร์–อังคาร เวลา 20.20 น. เริ่มตอนแรกวันที่ 10 มิถุนายน พ.ศ. 2562–29 กรกฎาคม พ.ศ. 2562 ทางสถานีวิทยุโทรทัศน์ไทยทีวีสีช่อง 3, ไลน์ทีวี
"กลิ่นกาสะลอง" เป็นละครของช่อง 3 ที่มีเรตติ้งสูงสุด ในปี พ.ศ. 2562 รองจาก "กรงกรรม" และ "ทองเอก หมอยา ท่าโฉลง"
งานสร้าง.
"กลิ่นกาสะลอง" เป็นละครแนวโศกนาฏกรรมความรักข้ามภพข้ามชาติ ฉากหลังเกิดขึ้นในปี พ.ศ. 2550 และ พ.ศ. 2467 ในช่วงปลายรัชกาลที่ 6 ในเรื่องนี้ อุรัสยา รับบทตัวละคร 4 ตัวละคร ทั้งบทข้ามชาติ และฝาแฝด สำหรับบทบาทนี้อุรัสยา ต้องไปหัดพูดภาษาเหนือ และยังไปเรียนการแสดงเพิ่มเติมเพื่อค้นหาตัวละคร โดยมากแล้วตัวละครฝาแฝดมักจะแต่งหน้าทำผมไม่เหมือนกัน แต่เรื่องนี้ต่างไม่เยอะ แต่ให้คนดูแยกแยะด้วยการแสดง ละครเรื่องนี้ยังมีการใช้ภาพเทคนิคพิเศษหลายจุด ทั้งเรื่องฝาแฝด ผี ฉากอัศจรรย์ต่าง ๆ นอกจากนี้ยังมีการทำซับไตเติลภาษา ในเรื่องมีบางฉากที่พากย์เสียงทับ อย่างฉากที่อุรัสยาคุยกับพิศมัย วิไลศักดิ์ ที่ต้องลงเสียงใหม่เนื่องจากตอนแรกใช้สำเนียงเชียงราย ทำให้ฟังยากไป จึงพากย์ใหม่เป็นสำเนียงเชียงใหม่ เนื่องจากถ่ายทำไปแล้ว 4-5 คิว
สถานที่ถ่ายทำหลายที่ถ่ายทำที่จังหวัดเชียงใหม่ เช่น วัดต้นเกว๋น วัดโลกโมฬี สถานีรถไฟเชียงใหม่ ตลาดวโรรส ตลาดต้นลำไย สีมันตรารีสอร์ต
คำวิจารณ์.
อุรัสยา รับบท 4 บทบาท "เดอะสแตนดาร์ด" วิจารณ์การแสดงว่าเป็นการแสดง "ที่แตกต่างกันอย่างสิ้นเชิง ไม่ว่าจะเป็นบทสาวกาสะลองหวานอ่อนโยน, บทซ้องปีบสาวขี้วีนโมโหร้าย, พริมพี่สาวมั่นสมัยใหม่ และผีกาสะลอง บทหลอนวิญญาณแค้น แม้จะรับบทหนักทั้งหมด 4 บท แต่เธอก็สามารถถ่ายทอดอารมณ์และแยกความเป็นตัวละครนั้น ๆ ออกมาได้อย่างชัดเจน จนคนดูเชื่อว่าเธอแสดงเป็นคนละคนจริง ๆ" ในขณะที่การพูดภาษาเหนือของอุรัสยานั้น "โพสต์ทูเดย์" ว่า "ถึงแม้ว่าคนเหนือแท้ ๆ ฟังแล้วยังขัดหู แต่คนดูแบบเรา ๆ ให้ผ่าน"
สตาร์ลิงก์ (โครงข่ายดาวเทียม)

สตาร์ลิงก์  เป็นโครงข่ายดาวเทียมเชิงพาณิชย์ที่อยู่ระหว่างการพัฒนาโดยบริษัทสัญชาติอเมริกา สเปซเอ็กซ์ เพื่อพัฒนาดาวเทียมที่ต้นทุนต่ำ แต่ประสิทธิภาพสูง และรองรับตัวรับส่งสัญญาณภาคพื้นของผู้ใช้บริการ เพื่อให้บริการอินเทอร์เน็ตผ่านดาวเทียม นอกจากนี้ สเปซเอ็กซ์ยังวางแผนที่จะขายดาวเทียม โดยอาจใช้ตัวดาวเทียม (Bus) ในทางการทหาร วิทยาศาสตร์ และการสำรวจอวกาศ
ริลา

ริลา  เป็นเทือกเขาทางตะวันตกเฉียงใต้ของบัลแกเรีย และเทือกเขาที่สูงที่สุดของบัลแกเรียและคาบสมุทรบอลข่าน โดยมียอดเขาสูงสุดเป็นมุซาลาที่ 2,925 เมตร เทือกเขานี้เป็นเทือกเขาที่สูงที่สุดเป็นอันดับหกในทวืปยุโรป (เมื่อภูเขาแต่ละลูกวัดที่ยอดเขาสูงสุดเท่านั้น) หลังเทือกเขาคอเคซัส เทือกเขาแอลป์ เซียร่าเนวาดา เทือกเขาพิเรนีส และภูเขาเอตนา นอกจากนี้ยังเป็นภูเขาที่โดดเดี่ยวทางภูมิประเทศอันดับ 4 ในทวีปยุโรป มากกว่าหนึ่งในสามของภูเขาเป็นส่วนหนึ่งของอุทยานแห่งชาติริลา ส่วนที่เหลืออยู่ภายในอุทยานธรรมชาติอารามริลา 
ริลามีทะเลสาบน้ำแข็งอยู่มากมาย (ประมาณ 200 แห่ง) และน้ำพุร้อนในบริเวณรอยเลื่อนที่ฐานของภูเขา แม่น้ำที่ยาวที่สุดและลึกที่สุดของบอลข่านบางส่วนมาจากริลา ได้แก่ Maritsa, Iskar และ Mesta
ทางด้านวัฒนธรรม ริลามีชื่อเสียงในเรื่องอารามริลา ซึ่งเป็นอารามที่ใหญ่และสำคัญที่สุดของบัลแกเรียซึ่งก่อตั้งขึ้นในศตวรรษที่ 10 โดยนักบุญจอห์นแห่งริลา นอกจากสถานที่สำคัญทางวัฒนธรรมแล้ว ภูเขาแห่งนี้ยังมีชื่อเสียงในเรื่องทะเลสาบริลาทั้งเจ็ด
พระยามนูสารบัญชา (อัมพร จารุประกร)

พระยามนูสารบัญชา นามเดิม อัมพร เกิดเมื่อ พ.ศ ๒๔๒๓ สันนิษฐานว่าสืบเชื้อสายมาจากสกุลหนึ่งในสกุลเจ้าเมืองมลายูที่ส่งลูกหลานเข้ามาศึกษาเล่าเรียนในบางกอก 
ประวัติการรับราชการ.
เริ่มรับราชการในกระทรวงยุติธรรม และศึกษากฎหมายในโรงเรียนกฎหมายของกระทรวงยุติธรรม ซึ่งก่อตั้งโดยมหาอำมาตย์เอก มหาเสวกเอก พระเจ้าบรมวงศ์เธอ กรมหลวงราชบุรีดิเรกฤทธิ์ โดยสำเร็จเป็นเนติบัณฑิตไทยในปี พ.ศ. ๒๔๔๘ เมื่ออายุได้ ๒๕ ปี จึงได้รับราชการในตำแหน่งผู้พิพากษาในกระทรวงยุติธรรมเมื่อปี พ.ศ. ๒๔๔๙ 
ได้รับพระราชทานบรรดาศักดิ์ ดังนี้
พ.ศ. ๒๔๔๙ หลวงพฤฒิสารประสิทธิ์
พ.ศ. ๒๔๖๒ พระสารธรรมวินิจฉัย
พ.ศ. ๒๔๗๐ พระยามนูสารบัญชา
เคยมีหนังสือกราบบังคมทูลลาออกจากราชการครั้งหนึ่งในปี พ.ศ. ๒๔๕๓ โดยเป็นการลาออกตามกรมหลวงราชบุรีดิเรกฤทธิ์ จากคดีพญาระกา 
หนังสือกราบบังคมทูลลาออก ลงวันที่ ๒ มิถุนายน ร.ศ. ๑๒๙ แสดงรายนามผู้ลงชื่อลาออก ได้แก่ พระยาจักรปาณีศรีศีลปริสุทธิ์, ขุนหลวงพระยาไกรสี, พระยาธนกิจรักษา, พระยามนูสารสาสตร์บัญชา, หลวงนรนิติบัญชาการ, หลวงสุธรรมานุวัตร, หลวงประไพพิทยาคุณ, หลวงประดิษฐ์พิจารณการ, หลวงภักดีวินิจฉัย, หลวงไพจิตรสัตยาดุล, หลวงนิติธรรมพิทักษ์, หลวงปริพนธพจนพิสุทธิ์, หลวงพิศัลย์สารนิติ, หลวงธรารักษ์มนตรี, หลวงอำไพพิจารณกิจ, นายบุญช่วย, หลวงวิศาลวินิจฉัย, พระยาธรรมสารเวทย์, พระยามนูเนตรบรรหาร, พระอนุบุตรศาสตราคม, หลวงศรีสัตยารักษ์, หลวงวิไชยนิตินาท, หลวงสกลสัตยากร, หลวงอาทรคดีราษฎร, นายชม, หลวงอภิบาลประเพณี, หลวงพฤฒิสารประสิทธิ์ และหลวงฤชาประมวญ ซึ่งพระบาทสมเด็จพระจุลจอมเกล้าเจ้าอยู่หัว ทรงพระมหากรุณาพระราชทานอภัยให้กลับเข้ารับราชการในภายหลัง
ลาออกจากราชการในปี พ.ศ. ๒๔๗๕ โดยตำแหน่งราชการตำแหน่งสุดท้าย คือผู้พิพากษาศาลฏีกา 
ประวัติ.
เดิมนับถือศาสนาอิสลาม แต่เมื่อสอบเนติบัณฑิตไทยได้ จึงเปลี่ยนมานับถือศาสนาพุทธ เพื่อเข้าพิธีถือน้ำพิพัฒน์สัตยาและรับราชการเป็นผู้พิพากษา 
ในปี พ.ศ. ๒๔๕๖ ได้รับพระราชทานนามสกุล จารุประกร เนื่องจากอยู่ในสกุลช่างชุบ และมีร้านชื่อ นาถาจารุประกร (น.ถ.จ.ก.) ตั้งอยู่ในย่านถนนตีทอง ใกล้กับวัดราชบพิตรสถิตมหาสีมาราม ซึ่งผลิตทั้งทอง เหรียญพระ เช่น เหรียญหลวงพ่อโต พ.ศ. ๒๔๖๑ และเหรียญพระแก้วมรกตที่ระลึกในวาระสมโภชพระนครครบ ๑๕๐ ปี ในปี พ.ศ. ๒๔๗๕  
สมรสกับนางสุ่น สารธรรมวินิจฉัย (บุตร คุณนางฮวย อัษรมัติ) มีบุตร-ธิดา อย่างน้อย ๓ คน ภายหลังภริยาคนแรกถึงแก่กรรม จึงสมรสกับ ประไพ (สกุลเดิม แว่นสุวรรณ) บุตรนายกรและนางเฮียง แว่นสุวรรณ บ้านบางปลาม้า มีบุตร-ธิดา รวม ๑๐ คน 
ถึงแก่อนิจกรรมเมื่อวันที่ ๒๓ พฤษภาคม พ.ศ. ๒๕๐๔ สิริอายุได้ ๘๑ ปี
แม็ตต์ เกรนิง

แมทธิว เอบราม เกรนิง ("-ning" เกิด 15 กุมภาพันธ์ 1954) เป็นนักเขียนการ์ตูน นักเขียน โปรดิวเซอร์ ผู้ผลิตแอนิเมชัน และนักพากย์ชาวอเมริกัน เขาเป็นผู้สร้างการ์ตูน "Life in Hell" (1977–2012) และละครโทรทัศน์ "เดอะซิมป์สันส์" (1989–ปัจจุบัน), "ป่วนฮาโลกอนาคต" (1999–2003, 2008–2013), และ "ดิสเอนแชนท์เมนต์" (2018–ปัจจุบัน) "เดอะซิมป์สันส์" เป็นภาพยนตร์ชุดทางโทรทัศน์ที่ออกอากาศมายาวนานที่สุดในประวัติศาสตร์สหรัฐ และภาพยนตร์ชุดและซิตคอมแอนิเมชันที่ออกอากาศมายาวนานที่สุดของสหรัฐ
อาภาศิริ นิติพน

อาภาศิริ นิติพน (เกิด 14 กันยายน พ.ศ. 2514) ชื่อเล่น อุ๋ม เป็นนางแบบและนักแสดงชาวไทย เธอเป็นน้องสาวของนักร้องและนักแสดง อัมรินทร์ นิติพน มีผลงานการแสดงภาพยนตร์เรื่อง คู่กรรม (2538), เดอะเมีย (2548), ผีคนเป็น (2549) และ ห้าแพร่ง (2552) เธอสำเร็จการศึกษา จาก คณะมนุษยศาสตร์ มหาวิทยาลัยกรุงเทพ
ประวัติ.
อาภาศิริเริ่มเข้าสู่วงการบันเทิงโดยการเป็นนางแบบตั้งแต่อายุ 18 ปี หลังจากการประกวด Trend Setter ค้นหานางแบบนายแบบใหม่ 10 คน จึงได้ไปถ่ายแบบนิตยสาร "อิมเมจ" และเริ่มมีชื่อเสียงเป็นที่รู้จักกันอย่างดีในแวดวงนางแบบยุค 90 ด้วยรูปหน้าที่โดดเด่นเป็นเอกลักษณ์ และรูปร่างสูง 173 เซนติเมตร เธอยังคงเป็นนางแบบจนถึงปัจจุบัน
ด้านการแสดง เริ่มต้นการแสดงตอนอายุ 25 ปี เธอมีผลงานเรื่องแรกซึ่งสร้างชื่อเสียงให้กับเธอคือภาพยนตร์เรื่อง "คู่กรรม" ในปี 2538 จากนั้นก็มีผลงานเป็นระยะ และหันมารับงานการแสดงอย่างเต็มตัว อาภาศิริรับบทนางเอกละครเรื่องแรก คือเรื่อง "มือปืน" (2542) ทางช่อง 3 โดยแสดงคู่กับฉัตรชัย เปล่งพานิช จากนั้นแสดงละครต่อเนื่อง ไม่ว่าจะเป็น "ก๊วนกามเทพ" (2552), "รักสุดฤทธิ์" (2556), "สามใบไม่เถา" (2557), "ตะวันยอแสง" (2560), "เมียหลวง" (2560) ในปี 2561 รับบทเป็น นิภา ใน "เลือดข้นคนจาง" จากบทบาทนี้ "เดอะสแตนดาร์ด" วิจารณ์ว่า "น้อยแต่มาก และยังช่วยประคับประคองรับส่งบทบาทให้พาริส อินทรโกมาลย์สุต แจ้งเกิดในบท อาฉี จนกลายเป็นดาวดวงใหม่ที่น่าจับตา" ในปี 2562 อาภาศิริแสดงในภาพยนตร์เรื่อง "ฮาวทูทิ้ง ทิ้งอย่างไรไม่ให้เหลือเธอ" จากบทบาทนี้ทำให้เธอได้รับรางวัล คมชัดลึก อวอร์ด ครั้งที่ 16 สาขานักแสดงสมทบหญิงยอดเยี่ยม
ด้านชีวิตครอบครัว สมรสกับ บรรจง จันทรัศมี นักธุรกิจรถยนต์ ลูกครึ่งไทยเยอรมัน โดยทั้งคู่รับพระราชทานน้ำสังข์จากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อวันที่ 16 มกราคม พ.ศ. 2552 ณ วังไกลกังวล และฉลองสมรสพระราชทานในวันที่ 27 มีนาคม ปีเดียวกัน ณ โรงแรมแมนดาริน โอเรียนเต็ล กรุงเทพ
ถิ่นผู้ดี

ถิ่นผู้ดี เป็นบทประพันธ์ของ กันตา ได้นำมาสร้างเป็นภาพยนตร์ไทยและละครโทรทัศน์ไทยมาแล้ว 2 ครั้งด้วยกัน
การสร้างเป็นภาพยนตร์ไทยและละครโทรทัศน์.
ถิ่นผู้ดี (ครั้งที่ 1 พ.ศ. 2508) เป็นภาพยนตร์ไทยและเป็นบทประพันธ์ของ กันตา และเป็นบทโทรทัศน์ของ ผลิตโดย บริษัท สนั่นศิลป์ ภาพยนตร์ จำกัดกำกับการแสดงโดย สนั่น จรัสศิลป์ นำแสดงโดย มิตร ชัยบัญชา, เพชรา เชาวราษฎร์ และนักแสดงร่วมอีกคับคั่ง ออกฉายภาพยนตร์เมื่อวันที่ 16 กรกฎาคม พ.ศ. 2508 ที่โรงภาพยนตร์เอ็มไพร์
ถิ่นผู้ดี (ครั้งที่ 2 พ.ศ. 2561) เป็นละครโทรทัศน์ไทยและเป็นบทประพันธ์ของ กันตา โทรทัศน์ของ พิง ลำพระเพลิง ผลิตโดยบริษัท กันตนา กรุ๊ป จำกัด (มหาชน)กำกับการแสดงโดย อินทนนท์ รัตนากาญจน์ นำแสดงโดย ธนา สุทธิกมล, ฉัตรดาว สิทธิผล, ชยพล บุนนาค, อิงฟ้า เกตุคำ, พรสวรรค์ มะทะโจทย์, ภูษณะ บัวงาม, ขวัญกวินท์ ธำรงรัฐเศรษฐ์, วิรายา ภัทรโชคชัย, เนาวรัตน์ ยุกตะนันท์, ทูน หิรัญทรัพย์, กฤตย์ อัทธเสรี, จิระวดี อิศรางกูร ณ อยุธยา และนักแสดงร่วมอีกคับคั่งออกอากาศทางสถานีช่อง 7 เอชดี ทุกวันจันทร์ พฤหัสบดี เวลา 18.50 และวันศุกร์ เวลา 18.30 น. เริ่มเวลาออกอากาศเสนอเป็นตอนแรกเมื่อวันพุธที่ 4 เมษายน พ.ศ. 2561 และออกอากาศเป็นตอนสุดท้ายเมื่อวันพุธที่ 16 พฤษภาคม พ.ศ. 2561 ต่อจากละครเรื่องเขยผู้ใหญ่ สะใภ้กำนัน
วังแดร์เลย์ จีอัส มารีญู

วังแดร์เลย์ จีอัส มารีญู  หรือที่รู้จักกันในชื่อ แดร์เลย์ (เกิด 29 ธันวาคม พ.ศ. 2530) เป็นนักฟุตบอลชาวบราซิล เล่นในตำแหน่งกองหน้า
ประวัติ.
แดร์เลย์เกิดที่เซาลูอีส เขาได้เริ่มเล่นฟุตบอลกับเซอารา และได้เล่นให้กับหลายสโมสรฟุตบอลในลีกของประเทศบราซิล
ในวันที่ 25 มิถุนายน พ.ศ. 2556 แดร์เลย์ได้เซ็นสัญญา 4 ปีกับมารีตีมู สโมสรในปรีไมราลีกา เขาลงเล่นในฤดูกาล 2013–14 ด้วยการทำ 16 ประตูให้กับสโมสรในการแข่งขันลีก และ 18 ประตูในการลงเล่น 34 นัดทุกการแข่งขัน จากฟอร์มในการลงเล่นของเขาทำให้ได้รับความสนใจจากสปอร์ติงลิสบอนและไบฟีกา
ในวันที่ 16 กรกฎาคม พ.ศ. 2557 แดร์เลย์ได้เซ็นสัญญา 4 ปีกับไบฟีกา ซึ่งเป็นทีมแชมป์ลีกโปรตุเกสในขณะนั้น ต่อมาในวันที่ 10 สิงหาคม พ.ศ. 2557 เขาได้ลงเล่นนัดแรกในการแข่งขันซูเปร์คัพ และทีมได้ชนะเลิศในนัดนั้น โดยเป็นรางวัลถ้วยใหญ่ครั้งแรกในชีวิตของเขา ต่อมาในวันที่ 5 ตุลาคม เขาทำประตูแรกกับไบฟีกาได้ในนัดที่ชนะอารูกา 4–0 ในการแข่งขันปรีไมราลีกา
ในวันที่ 20 กรกฎาคม พ.ศ. 2558 แดร์เลย์ได้ถูกยืมตัวไปคัยเซริสพอร์ สโมสรฟุตบอลในประเทศตุรกี ด้วยสัญญายืมตัวจนจบฤดูกาล ฤดูกาลถัดมา ได้ถูกยืมตัวไปยังเชียปัส สโมสรในประเทศเม็กซิโก ด้วยสัญญายืมตัวตลอดฤดูกาลพร้อมเงื่อนไขในการซื้อขาด
ในวันที่ 24 มิถุนายน พ.ศ.2562 เมืองทอง ยูไนเต็ด ตัดสินใจเซ็นสัญญาคว้าตัววันแดร์เลย์ ดิอาส มารินโญ่ "แดร์เลย์" พร้อมกับนักเตะชาวญี่ปุ่น-ฟิลิปปินส์ ไดซูเกะ ซาโต มาร่วมทัพอย่างเป็นทางการ
ปราสาทบราติสลาวา

ปราสาทบราติสลาวา  เป็นปราสาทหลักของบราติสลาวาเมืองหลวงของสโลวาเกีย เป็นอาคารรูปสี่เหลี่ยมผืนผ้าขนาดใหญ่ที่มีหอคอยอยู่สี่มุม ตั้งอยู่บนเนินเขาหิน Little Carpathians เหนือแม่น้ำดานูบกลางบราติสลาวา ด้วยขนาดและที่ตั้งทำให้เป็นจุดเด่นของเมืองมานานหลายศตวรรษ
สถานที่ตั้งสามารถเห็นมุมมองที่ยอดเยี่ยมของบราติสลาวา ออสเตรีย และบางส่วนของฮังการีในวันที่สภาพอากาศดี มีตำนานหลายเรื่องเชื่อมโยงกับประวัติศาสตร์ของปราสาท
ที่ตั้งปราสาท.
ตัวปราสาท.
ตัวปราสาทประกอบด้วยหอคอยสี่ที่ (แต่ละมุม) และลานภายในที่มีบ่อน้ำลึก 80 ม. (260 ฟุต) หอคอยที่ใหญ่ที่สุดและสูงที่สุดคือหอคอยคราวน์ที่มุมตะวันตกเฉียงใต้ หอคอยขนาด 47 ม. (154 ฟุต) สร้างขึ้นในศตวรรษที่ 13 และเริ่มขึ้นในช่วงกลางปี 1500 เป็นระยะเวลาประมาณ 200 ปี เป็นที่สวมมงกุฎเพชรแห่งฮังการี ผนังด้านนอกและทางเดินภายในมีชิ้นส่วนขององค์ประกอบการก่อสร้างแบบกอธิคและยุคฟื้นฟูศิลปวิทยา ประตูทางเข้ามีกำแพงล้อมรอบจากศตวรรษที่ 16 ยังคงปรากฏให้เห็นทางด้านตะวันออกของทางเข้าหลัก ด้านหลังทางเข้าเป็นทางที่นำไปสู่บันไดขนาดใหญ่ซึ่งจะนำไปสู่นิทรรศการของพิพิธภัณฑสถานแห่งชาติสโลวักบนชั้นสอง ปีกตะวันตกของชั้นนี้มีห้องโถง 4 ห้องสำหรับ Treasure Chamber (เปิดในปี 1988) ที่มีการรวบรวมโบราณวัตถุที่มีค่าที่สุดและวัตถุอื่น ๆ ของสโลวาเกียรวมถึงรูปปั้นยุคก่อนประวัติศาสตร์ที่เรียกว่า Venus of Moravany ส่วนชั้นสามเป็นที่จัดแสดงนิทรรศการประวัติศาสตร์สโลวาเกีย ชั้นแรกทางด้านใต้ของอาคารเป็นที่ตั้งของห้องพักของรัฐสภาสโลวัก สภาแห่งชาติของสาธารณรัฐสโลวัก รวมถึงเครื่องเรือนจากศตวรรษที่ 16 ทางด้านทิศเหนือของอาคาร อดีตโบสถ์บาร็อค เป็นที่ตั้งของ Music Hall ที่จัดคอนเสิร์ต ลานภายในมีทางเข้าสู่ Knights Hall
อาคารอื่น ๆ.
ไปทางทิศตะวันตกของอาคารหลักเป็นอาคาร Hillebrandt ที่สร้างขึ้นใหม่ซึ่งสร้างขึ้นในปี 1762 และถูกทำลายโดยไฟในปี 1811 และยังมีลานแห่งเกียรติยศเป็นพื้นที่ตรงหน้าก่อนทางเข้าปราสาทมีตั้งแต่ปลายศตวรรษที่ 18
ไปทางทิศตะวันออกของปราสาทสร้างเป็นกลุ่มอาคาร Great Moravian basilica (ศตวรรษที่ 9), Church of St Savior (ศตวรรษที่ 11) และอื่น ๆ วัตถุยุคกลางต้นถูกระบุไว้บนพื้นดิน การค้นพบทางโบราณคดีที่แท้จริงนั้นอยู่ใต้กลุ่มวัตถุที่ระบุไว้นี้โดยตรง
ที่อยู่ติดกับ Nicholas Gate ซึ่งเป็นประตูกอธิคจากศตวรรษที่ 15 ในจตุรัสตะวันออกเฉียงเหนือคือ Lugiland Bastion เป็นอาคารสามชั้นที่มีอายุตั้งแต่ศตวรรษที่ 17 ซึ่งปัจจุบันเป็นที่ตั้งของสภาแห่งชาติของสาธารณรัฐสโลวักและคอกม้าแบบบาร็อค (ปัจจุบันเป็นร้านอาหารชื่อดัง) มีสวนอังกฤษตั้งอยู่ทางทิศใต้ของคอกม้า
ชายแดนทางตอนเหนือของที่ตั้งปราสาทถสร้างขึ้นโดยอาคารสไตล์บาโรกที่มีอายุตั้งแต่ศตวรรษที่ 18 ซึ่งปัจจุบันเป็นที่ตั้งของพิพิธภัณฑสถานแห่งชาติสโลวักและการบริหารปราสาท
ตัวปราสาทตั้งอยู่บนเนินเขาสูงริมฝั่งแม่น้ำดานูบ มองเห็นวิวเมืองบราติสลาวาได้โดยรอบ ภายในประกอบด้วยหอคอยทั้งสี่มุม โดยหอคอยคราวน์ทางตะวันตกเฉียงใต้เป็นหอคอยที่ใหญ่ที่สุด ลานกลางมีบ่อน้ำลึกถึง 80 เมตร ส่วนภายในอาคารแบ่งเป็นพื้นที่จัดแสดงนิทรรศการสำคัญของพิพิธภัณฑสถานแห่งชาติสโลวัก พื้นที่ทำงานของรัฐสภา รวมถึง Music Hall และ Knights Hall ขณะที่ทางเข้าปราสาทแต่ละด้านล้วนมีประวัติศาสตร์ยาวนาน เช่น Sigismund Gate และ Vienna Gate อาคารและโบราณสถานโดยรอบยังสะท้อนร่องรอยของยุคกลาง ยุคบาโรก และยุคฟื้นฟูศิลปวิทยาไว้อย่างชัดเจน
ดิเอม

ดิเอม (รู้จักมาก่อนในชื่อ ลิบรา) เป็นระบบการชำระเงินบนบล็อกเชนที่ได้รับอนุญาต ซึ่งเสนอโดยเฟซบุ๊ก บริษัทโซเชียลมีเดียของอเมริกา แผนดังกล่าวยังรวมถึงสกุลเงินส่วนตัวที่ใช้เป็นคริปโทเคอร์เรนซี
สกุลเงินและเครือข่ายยังไม่มีและมีเพียงรหัสทดลองพื้นฐานเท่านั้นที่ได้รับการเผยแพร่ เดิมมีแผนเปิดตัวในปี พ.ศ. 2563
โครงการสกุลเงินและธุรกรรมจะต้องได้รับการจัดการและมอบความไว้วางใจให้กับสมาคมดิเอม ซึ่งเป็นองค์กรสมาชิกของบริษัทต่าง ๆ ตั้งแต่การชำระเงิน, เทคโนโลยี, โทรคมนาคม, ตลาดออนไลน์ และการร่วมทุน และองค์กรไม่แสวงหาผลกำไร
ก่อนเดือนธันวาคม พ.ศ. 2563 โครงการนี้เดิมชื่อ ลิบรา 
ระบบการเงิน.
ระบบการเงินลิบราได้มีข่าวลือออกมาช่วงแรกในช่วงพฤษภาคม 2562 
และรายละเอียดเพิ่มเติมในเดือนถัดมา 
และเปิดตัวอย่างเป็นทางการวันที่ 18 มิถุนายน 2562 พร้อมกับเอกสารเผยแพร่ไวต์เปเปอร์กล่าวถึงโครงสร้างภายใต้ลิบราและเป้าหมายของโครงการลิบรา ลิบราวางแผนเปิดให้บริการในปี พ.ศ. 2563 ในรูปแบบของสเตเบิลคอยน์ ส่งผลให้ลิบราจะได้รับการรองรับจากสินทรัพย์ทางการเงิน อาทิเช่น ระบบตะกร้าเงิน โดยเฟซบุ๊กวางแผนไว้ว่าจะมีการรวมเงินจากสมาชิกบริษัทละ $10 ล้านเหรียญสหรัฐเป็นเงินที่รองรับระบบสถานะทางการเงินของลิบราในวันเปิดตัว
ลักษณะการเงินของลิบราจะไม่อิงการทำเหมืองคริปโตเหมือนระบบเงินคริปโตสกุลอื่น โดยในช่วง 5 ปีแรก จะมีเพียงแต่สมาชิกของสมาคมลิบราที่สามารถทำธุรกรรมทางการเงินได้เท่านั้น โดยใช้งานผ่านระบบบล็อกเชนที่ได้รับอนุญาต และจะมีการปรับเปลี่ยนระบบการทำธุรกรรมทางการเงินโดยให้ไม่ต้องมีการอนุญาตในช่วง 5 ปีถัดไป
สมาคมลิบรา.
สมาคมลิบราได้ถูกจัดตั้งขึ้นจากสมาชิก 28 แห่ง โดยจัดตั้งขึ้นที่กรุงเจนีวา ประเทศสวิตเซอร์แลนด์ ประกอบด้วย
สมาคมลิบราวางแผนขยายสมาชิกไปถึง 100 หน่วยงานในอนาคต และจะมีการเปลี่ยนผู้นำจากเฟซบุ๊กภายหลังจากปี 2562
แพขยะมหาสมุทรอินเดีย

แพขยะมหาสมุทรอินเดีย (Indian Ocean garbage patch) ค้นพบเมื่อปี ค.ศ. 2010 เป็นวงวนใหญ่ของขยะมหาสมุทร บริเวณห้วงน้ำด้านบนของมหาสมุทรอินเดียกลาง แพขยะมหาสมุทรอินเดียเป็นหนึ่งในห้าของแพขยะใหญ่ในมหาสมุทร แพนี้ไม่ได้เป็นผืนแพขยะต่อเนื่อง พลาสติกมีการแตกเป็นชิ้นเล็กชิ้นน้อย ไปจนถึงส่วนประกอบของพอลีเมอร์ ขณะที่แพอื่น มีพื้นที่ที่ประกอบด้วยระดับพลาสติกที่ถมกันสูง ตะกอนทางเคมี และเศษขยะต่าง ๆ โดยเฉพาะอย่างยิ่งเป็นแผงที่สามารถเห็นได้ด้วยตาเปล่า ศูนย์กลางของแพขยะมหาสมุทรอินเดียประเมินได้ราว 10,000 ชิ้นต่อ 1 ตารางกิโลเมตร
ปราสาทสมโบร์ไพรกุก

ปราสาทสมบูรณ์ไพรคุก ("บฺราสาทสํบูรไพฺรคุก") หรือไทยมักเขียนว่า ปราสาทสมโบร์ไพรกุก เป็นโบราณสถานในจังหวัดกำปงธม ("เขตฺตกํพง่ธํ") ประเทศกัมพูชา อยู่ห่างจากเมืองกำปงธม ("กฺรุงกํพง่ธํ") เมืองเอกของจังหวัดกำปงธม ไปทางเหนือราว 30 กิโลเมตร อยู่ห่างจากเมืองพระนครไปทางตะวันออกราว 176 กิโลเมตร และอยู่ห่างจากราชธานีพนมเปญ ("ราชธานีภฺนํเพญ") ไปทางเหนือราว 206 กิโลเมตร ปัจจุบันเป็นแต่ซากปรักหักพัง มีอายุย้อนหลังไปถึงสมัยเจนละ ซึ่งเป็นสมัยก่อนพระนคร เพราะเคยเป็นที่ตั้งเมืองชื่อ อีศานปุระ ("อีศานบุร") ที่พระเจ้าอีศานวรรมันที่ 1 ("อีศานวรฺมฺมที ๑") พระมหากษัตริย์เจนละ ทรงสถาปนาขึ้นเป็นเมืองหลวงในคริสต์ศตวรรษที่ 7
ปราสาทสมบูรณ์ไพรคุกตั้งอยู่บนฝั่งตะวันออกของทะเลสาบ ("ทนฺเลสาบ") ใกล้กับแม่น้ำสทึงแสน ("สฺทึงแสน") อาคารในพื้นที่ปราสาทนั้นแบ่งได้เป็นสามกลุ่มหลัก แต่ละกลุ่มมีกำแพงอิฐล้อมรอบเป็นสี่เหลี่ยม และไม่ได้สร้างขึ้นพร้อมกัน กลุ่มทางเหนือและทางใต้นั้นสร้างขึ้นก่อนเพื่อน โดยสร้างขึ้นในช่วงคริสต์ศตวรรษที่ 7 ตามรับสั่งของพระเจ้าอีศานวรรมัมที่ 1 จึงถือกันว่า พระเจ้าอีศานวรรมัมที่ 1 เป็นผู้สถาปนาปราสาทสมบูรณ์ไพรคุกนี้ ส่วนกลุ่มตรงกลางสร้างขึ้นภายหลัง 
อาคารต่าง ๆ ในพื้นที่ปราสาทมีลักษณะของสถาปัตยกรรมในสมัยก่อนพระนคร วางแผนผังไม่ซับซ้อน วัสดุหลักที่ใช้ก่อสร้างคืออิฐ แต่บางจุดก็ใช้หินทราย จุดเด่นของสถาปัตยกรรม ประกอบด้วย ปราสาทย่อยหลายหลัง, หอทรงแปดเหลี่ยม, ศิวลึงค์กับโยนี, สระและฝาย, รวมถึงประติมากรรมรูปสิงห์
ใน ค.ศ. 2017 ยูเนสโกประกาศให้ปราสาทสมบูรณ์ไพรคุกเป็นแหล่งมรดกโลก แต่พื้นที่นี้เคยฝังระเบิดไว้ในช่วงสงคราม และน่าจะยังถอดออกไม่หมด
กลุ่มอาคาร.
อาคารต่าง ๆ ในพื้นที่ปราสาทนั้นแบ่งออกเป็นสามกลุ่มตามทิศที่ตั้ง ดังนี้
อาคารแต่ละกลุ่มกินพื้นที่ราว 1,000 เอเคอร์ และมีกำแพงอิฐล้อมรอบสองชั้น
ประวัติ.
พระเจ้าอีศานวรรมัมที่ 1 เสวยราชย์เป็นพระมหากษัตริย์แห่งเจนละในช่วง ค.ศ. 616–637 โดยมีศูนย์กลางอยู่ที่อีศานปุระ ซึ่งก็คือปราสาทสมบูรณ์ไพรคุกนี้เอง จารึกหลักหนึ่งซึ่งสร้างขึ้นในสมัยพระเจ้าอีศานวรรมัมที่ 1 เรียกขานพระองค์ว่า "ราชาธิราชผู้ปกครองสุวรรณภูมิ" (King of Kings, who rules over Suvarnabhumi) จึงมีผู้เสนอว่า ที่จริงแล้ว "สุวรรณภูมิ" อาจตั้งอยู่ในกัมพูชาก็ได้ อนึ่ง ช่วงที่เสวยราชย์ พระเจ้าอีศานวรรมัมที่ 1 ทรงส่งราชทูตคณะหนึ่งไปยังราชสำนักสุย (隋朝) แห่งจีน และเอกสารจีนบันทึกด้วยว่า เมื่อสิ้นรัชศกหย่งฮุย (永徽) ของจักรพรรดิเกาจง (高宗) แห่งราชวงศ์ถัง (唐朝) ซึ่งตรงกับ ค.ศ. 650–656 เจนละสามารถพิชิตรัฐต่าง ๆ ในภาคตะวันตกเฉียงเหนือซึ่งเคยส่งบรรณาการให้จีนได้
ต่อมา เมื่อพระเจ้าชัยวรรมันที่ 1 (ជ័យវរ្ម័នទី១ "ชัยวรฺมันที ๑") แห่งเจนละ สิ้นพระชนม์ และพระธิดา คือ พระนางชยเทวี  ขึ้นครองราชย์ต่อ เจนละก็ตกอยู่ในความวุ่นวายทางการเมืองจนแตกแยกออกเป็นรัฐย่อยต่าง ๆ ศูนย์กลางการปกครองก็ย้ายจากอีศานปุระไปยังสัมภุปุระ ("สมฺภุบุร") แต่ก็นำไปสู่การก่อตั้งจักรวรรดิเขมรในเวลาต่อมา
ศาสนา.
ปราสาทนี้สร้างถวายพระศิวะ เพราะเจนละในช่วงนั้นนับถือไศวนิกาย ซึ่งเป็นนิกายหนึ่งของศาสนาฮินดูที่ถือพระศิวะเป็นใหญ่ และบูชาศิวลึงค์ (อวัยวะเพศชายของพระศิวะ) ควบคู่กับโยนี (อวัยวะเพศหญิงศักติ)
แม้ไศวนิกายจะเป็นศาสนาที่นับถือกันในเจนละ แต่ปราสาทนี้ก็มีองค์ประกอบจากนิกายอื่นของศาสนาฮินดู และจากศาสนาอื่นอย่างศาสนาพุทธ ปรากฏอยู่ด้วย
วอลเลย์บอลหญิง ถ้วย ก. 2562

วอลเลย์บอลหญิง ถ้วย ก. 2562 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2562 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 5–9 กรกฎาคม พ.ศ. 2562
อันดับการแข่งขัน.
<templatestyles src="Col-begin/styles.css"/>
เส้าหลินโชว์ดาวน์ (วิดีโอเกม)

เส้าหลินโชว์ดาวน์เป็นเกมแนวแอคชั่น-ผจญภัย ที่สร้างมาจากการ์ตูนสำหรับเด็กในชื่อเดียวกัน โดยวางจำหน่ายในวันที่ 14 พฤศจิกายน 2006 ผู้เล่นสามารถเล่นเป็นหนึ่งในผู้ฝึกหัดของเส้าหลิน และหนึ่งในเป้ามหายที่สำคัญของเกมคือ Shen Gong Wu (เครื่องมือของจากพระเจ้า) ทั้งนี้ยังมีการสร้าง Shen Gong Wu ขึ้นมาเพื่อเกมโดยเฉพาะอีกด้วย โดย Shen Gong Wu เป็นสิ่งจำเป็นสหรับผู้เล่นที่จะใช้พลังภายในร่างกาย
โดยภายในวิดีโอเกมผู้เล่นจะสามารถเลือกเล่นได้ 6 ตัวละคร ได้แก่ Omi, Raimundo Pedrosa, Kimiko Tohomiko, Clay Bailey, Jack Spicer และ Chase Young โดยที่ 2 ตัวละครหลังนั้นจะต้องปลดล็อกก่อนจึงจะสามารถใช้ได้ เมื่อเกิด Xiaolin Showdowns ขึ้นผู้เล่นจะถูกพาไปยังสนามกีฬา ที่จะต้องเจอกับในมินิเกมแบบสุ่ม โดยบางครั้ง Master Fung จะปรากฏตัวขึ้นในเกมโดยให้คำแนะนำแก่ผู้เล่น
เวอร์ชัน GameCube นั้นมีการพัฒนาเช่นกัน แต่ภายหลังถูกยกเลิกไป ทั้งนี้เกมนี้เป็นเกมสุดท้ายของเครื่องเอกซ์บอกซ์ที่วางจำหน่ายในยุโรป
เกมเพลย์.
รูปแบบการเล่นนั้นคล้ายกับเกม Power Stone และ ซูเปอร์สแมชบราเธอส์ เป้าหมายหลักของผู้เล่นคือการเป็นคนสุดท้ายที่ยืนอยู่ ผู้เล่นสามารถใช้ Shen Gong Wu เพื่อช่วยพวกในการต่อสู้ได้ ส่วนในการซื้อหวูนั้นผู้เล่นสามารถใช้สกุลเงินในเกมที่เรียกว่า "เหรียญอวยพร" เพื่อซื้อ
การพัฒนา.
ตัวเกมถูกประกาศครั้งแรกในงาน E3 เมื่อเดือนพฤษภาคม 2006 โดยผู้พัฒนาเวอร์ชัน เพลย์สเตชัน 2, PSP และเอกซ์บอกซ์ ได้แก่ BottleRocket Entertainment. ส่วนเวอร์ชันสำหรับเครื่อง DS พัฒนาโดย Razorback Developments
เฉา เชิน

เฉา เชิน (เสียชีวิตวันที่ 24 กันยายน 190 ปีก่อน ค.ศ.) ชื่อรอง จิ้งปั๋ว  เป็น อัครมหาเสนาบดี ของ ราชวงศ์ฮั่นตะวันตก ของจีน เขาเข้าร่วมใน สงครามฉู่-ฮั่น กับฝั่งของ หลิวปัง (จักรพรรดิฮั่นไท่จู่) และมีผลงานอย่างมากถึงการสถาปนาราชวงศ์ฮั่น
ชีวิตช่วงต้น.
เฉา เชินมาจาก เทศมณฑลเพ่ย์ ปัจจุบันตั้งอยู่ใน มณฑลเจียงซู และเขารับราชการเป็นผู้คุมนักโทษในช่วงต้น เขาเป็นเพื่อนสนิทของ หลิวปัง ครั้งหนึ่ง หลิว ปัง ได้รับมอบหมายให้พานักโทษบางคนไปยัง ภูเขาหลี่ เพื่อเป็นกรรมกรแต่นักโทษบางคนหลบหนีไปได้และหลิวถูกบังคับให้ต้องหลบหนี เขาหลบหนีไปพร้อมกับผู้ติดตามของเขาบน ภูเขาหม่างต้าน (หย่งเฉิง มณฑลเหอหนาน ในปัจจุบัน) และติดต่อแบบลับ ๆ กับ เฉา เชิน และ เซียว เหอ ใน 209 ปีก่อนคริสตกาล หลังจาก การจลาจลต้าเจ๋อเซียง ปะทุขึ้น นายอำเภอเพ่ย์ถือว่าเป็นการกบฏต่อราชวงศ์ฉิน ดังนั้นเขาจึงฟังคำแนะนำของ เฉา เชิน และ เซียว เหอ ที่ให้เชิญหลิวปังกลับมาสนับสนุนเขา อย่างไรก็ตาม นายอำเภอเปลี่ยนใจในภายหลังและปฏิเสธ หลิว ปัง ไม่ให้เข้าเมือง เขากังวลว่า เซียว เหอ และ เฉา เชิน อาจเปิดประตูเมืองให้หลิวปัง เขาจึงวางแผนจะประหารพวกเขา แต่เซียวและเฉาสามารถหลบหนีและเข้าร่วมกับหลิว ชาวเมืองกบฏต่อนายอำเภอและฆ่าเขา และอนุญาตให้ หลิว ปัง และคนของเขาเข้าสู่เมือง หลิว ปัง สร้างกองทัพกบฏของเขาขึ้นในอำเภอเพ่ย์ และเฉา เชินเป็นที่ปรึกษาคนหนึ่งของเขา
ฟรีดริช ด็อลมัน

ฟรีดริช คาร์ล อัลแบร์ท ด็อลมัน  เป็นนายพลชาวเยอรมันในช่วงสงครามโลกครั้งที่สอง เขาเป็นผู้บังคับการกองพลที่ 7 ระหว่างการบุกฝรั่งเศสของเยอรมนีและในช่วงแรก ๆ ของการบุกนอร์ม็องดีของฝ่ายสัมพันธมิตร จนกระทั่งเขาเสียชีวิตในเดือนมิถุนายน ค.ศ. 1944
เซเวนัส

เซเวนัส  เป็นวงดนตรีชายชาวเกาหลีใต้ ประกอบด้วยสมาชิกสองคน ได้แก่ ฮีแจ และ อีเร ภายใต้สังกัด PCS Entertainment 
ในรายการการแข่งขันเอาชีวิตรอด "พีคไทม์" ฮีแจและอีเร เข้าร่วมในฐานะสมาชิกสองคนภายใต้ชื่อกลุ่มเดิมของพวกเขา แมสค์ 
แมสซ์เปิดตัวในฐานะกลุ่มที่มี4คน อูซู, อีรยุก, เอส และ ฮีแจ เมื่อวันที่ 8 สิงหาคม 2016 ด้วยมินิอัลบั้ม "Strange" ก่อนจะการเพิ่มสมาชิกในวง ในช่วงปลายเดือนกรกฎาคม 2018 เอส และ ชิบิน ออกจากวงเนื่องข้อกล่าวหาในอดีต ไม่นานหลังจากนั้น อีรยุก ออกจากวงเพื่อมุ่งเน้นอาชีพในด้านภาพยนตร์
เอ็ม50 ไรซิง

ปืนกลมือ .45 ไรซิง ซึ่งถูกผลิตขึ้นโดยฮาร์ริงตันและริชาร์ดสัน บริษัทผลิตอาวุธปืนในเมืองวุร์สเตอร์, รัฐแมสซาชูเซตส์ สหรัฐอเมริกา และถูกออกแบบและจดสิทธิบัตรโดย Eugene Reising ในปี ค.ศ. 1940 มีปืนทั้งหมดสามรุ่น ได้แก่ โมเดล 50, โมเดล 55 เป็นรุ่นแบบพับท้ายปืน และโมเดล 60 เป็นรุ่นแบบปืนไรเฟิลกึ่งอัตโนมัติ ปืนไรซิงจำนวนกว่า 100,000 กระบอกได้ถูกสั่งซื้อในช่วงสงครามโลกครั้งที่สอง และถูกใช้งานในช่วงแรกโดยกองทัพเรือสหรัฐ เหล่านาวิกโยธิน และหน่วยยามฝั่งสหรัฐ แม้ว่าบางครั้งก็จะถูกส่งไปยังแคนาดา โซเวียต และกองกำลังฝ่ายสัมพันธมิตรอื่นๆเพื่อต่อสู้กับฝ่ายอักษะ
ปืนโอเวน

ปืนโอเวน ซึ่งเป็นที่รู้จักอย่างเป็นทางการว่า โอเวน แมทชีน คาร์ไบน์ เป็นปืนกลมือสัญชาติออสเตรเลียที่ถูกออกแบบโดย Evelyn (Evo) Owen ในปี ค.ศ. 1939 ปืนโอเวนเป็นปืนที่ถูกออกแบบโดยชาวออสเตรเลียเพียงคนเดียวและสร้างขึ้นมาเพื่อใช้งานเป็นปืนกลมือในช่วงสงครามโลกครั้งที่สอง และถูกใช้งานโดยกองทัพออสเตรเลีย ตั้งแต่ปี ค.ศ. 1943 จนถึงช่วงกลางปี ค.ศ. 1960
เกิพพิงเงิน

เกิพพิงเงิน  เป็นในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางตะวันออกของนครชตุทการ์ทไปราว 43 กิโลเมตร เป็นที่ตั้งของบริษัทของเล่นชื่อดังอย่างแมร์คลีน (Märklin)
เมืองนี้ตั้งอยู่ตีนเขาโฮเอินชเตาเฟินในหุบเขาแม่น้ำฟิลส์ ตำนานของเมืองระบุว่าเมืองนี้ถูกก่อตั้งโดยผู้นำชาวอลามันน์ที่ชื่อว่า "เกปโป" ในช่วงคริสต์ศตวรรษที่ 3 หรือ 4 เมืองนี้เคยประสบอัคคีภัยครั้งใหญ่ใน ค.ศ. 1782 ซึ่งเผาผลาญส่วนใหญ่ของเมือง แต่ก็ได้รับการบูรณะขึ้นใหม่ในทันที
ฆาเซิม-โฌมาร์ต โตกาเยฟ

ฆาเซิม-โฌมาร์ต เกเมลูเลอ โตกาเยฟ (, ; เกิดวันที่ 17 พฤษภาคม พ.ศ. 2496) เป็นนักการเมืองและนักการทูตชาวคาซัค เขาเข้ารับตำแหน่งประธานาธิบดีคาซัคสถานเมื่อวันที่ 20 มีนาคม พ.ศ. 2562 สืบต่อจากนูร์ซุลตัน นาซาร์บายิฟ ซึ่งลาออกในวันที่ 19 มีนาคม หลังจากอยู่ในตำแหน่งมาเป็นเวลา 29 ปี โตกาเยฟได้รับเลือกตั้งเป็นประธานาธิบดีในการเลือกตั้งก่อนครบวาระเมื่อวันที่ 9 มิถุนายน พ.ศ. 2562 ด้วยคะแนนเสียงของผู้มีสิทธิเลือกตั้งร้อยละ 71 จากรายงานขององค์การว่าด้วยความมั่นคงและความร่วมมือในยุโรป (โอเอสซีอี) พบว่าในวันเลือกตั้งมีความผิดปกติอย่างมีนัยสำคัญซึ่งรวมถึงการลงไพ่ไฟ (การนำบัตรผีใส่หีบบัตรเลือกตั้ง) และการไม่ใส่ใจกระบวนการนับคะแนนหมายความว่าไม่สามารถรับประกันการนับคะแนนอย่างโปร่งใสได้ นอกจากนี้ยังมีการควบคุมตัวผู้ประท้วงอย่างสันติเป็นจำนวนมากตามเมืองใหญ่ ๆ ในวันเลือกตั้ง
โตกาเยฟเป็นประธานวุฒิสภาคาซัคสถานระหว่างวันที่ 11 มกราคม พ.ศ. 2560 ถึง 15 เมษายน พ.ศ. 2554 และระหว่างวันที่ 16 ตุลาคม พ.ศ. 2556 ถึง 19 มีนาคม พ.ศ. 2562 เขาปฏิบัติหน้าที่ในฐานะนายกรัฐมนตรีคาซัคสถานระหว่างวันที่ 1 ตุลาคม พ.ศ. 2542 ถึง 28 มกราคม พ.ศ. 2545 และในฐานะผู้อำนวยการสำนักงานสหประชาชาติ ณ นครเจนีวา ระหว่างวันที่ 12 มีนาคม พ.ศ. 2554 ถึง 16 ตุลาคม พ.ศ. 2556